Maaliskuun suosikkituotteet - Wasting Lifestyle
Ihonhoito, Kosmetiikka, Meikit
huhtikuu 4, 2019 8 kommenttia
Väitin alkuvuoden suosikkeja listatessani, että ei mun suosikkituotteet kuitenkaan vaihdu kuukausittain jotta saisin aiheesta vakiopostauksen, mutta kappas vaan, olin mahdollisesti väärässä. Olen nimittäin maaliskuun aikana pyörittänyt taas uutta suosikkituotteiden karusellia.
Maybellinen Fit Me! Matte + Poreless -meikkivoide* yllätti mut ihan tosissaan. Valtaosa mattapintaa lupaavista meikkituotteista ei millään ilveellä sovi kuivalle iholle, joten tämäkin Fit me lojui kokeilemattomien tuotteiden laatikossa ihan luvattoman pitkään. Ajattelin jo antaa meikkivoiteen eteenpäin, mutta päätin kuitenkin kokeilla sitä. Kappas, tämähän sopiikin kuivalle iholle! Fit Me Matte + Poreless on sellainen luotettava perusmeikkivoide. Luonnollisestikaan sellaista glow-meikkipohjaa tällä ei saa, mutta tasaisen, satiinimattaisen ja erittäin kestävän meikkipohjan kyllä. Ja vieläpä tosi edullisesti! Sävyjä on paljon, mulle näytti sopivan numero 97 Natural Porcelain.
Maybellinen Eraser Concealer* on ihan hiton hyvä! Sävy 03 Fair on tasan ihoni sävyinen ja ehkä hyötyisin hieman vaaleammastakin sävystä, mutta joka tapauksessa Eraser todella taikoo silmänalusten tummuuden pois ja tuntuu jopa kosteuttavalta. Peitevoide on ihanan ohutta mutta silti peittävää, eikä todellakaan korosta juonteita. Tämä ei jää tähän, varakappale on tilattava! Näemmä elevenillä on moni sävyistä nyt loppu, mutta Cocopandalta niitä löytyy.
Isadoran kevätpaletit* ovat vilahdelleet blogissa jo monesti, varsinainen juttu löytyy täältä. Erityisesti tuo Face Sculptor -kasvopaletti on ollut mulla käytössä ihan joka ikinen päivä. Ihan mahtava tapaus, sävyt on mulle juuri sopivat. Luomivärejä en yleensä työaamuisin ehdi käyttää, mutta silloin kun meikkaamiselle on ollut vähän enemmän aikaa, käteni on luontevasti hapuillut aina Isadoran luomiväripalettia. Tosi näppärä ja helppo paletti.
Real Techniquesin Rebel Edge -sivellinsarjan mediumkokoinen huisku on ollut ihan mun supersuosikki. Todella näppärä aurinkopuuterin levittämiseen! Alkuperäinen postaus täällä.
Silmänympärysvoiteista on nyt ihastuttanut L’Oréalin Revitalift Cicacream*. Nopeasti imeytyvä ja meikin alle mainiosti sopiva voide tuntui myös oikeasti vähentävän juonteita silmänympäryksiltä! Vähän ehkä pelottaakin miten nyt käy kun voide juuri loppui :D tää olis muuten nyt alessa Elevenillä, ks. linkki yllä!
V10 Plus All In One Gel on aivan supertäydellinen ihanaihana kasvovoide! Tuoksuton, geelimäinen voide kosteuttaa kuin mikäkin ja tuntuu iholla todella miellyttävältä. Se oikein sulaa iholle. Ainoa miinus on todella epäkäytännöllinen pumppumekanismi, mutta muistelen kuulleeni että pumppu on nykyään korvattu tavallisella tuubipakkauksella.
Keune Caren Absolute Volume Mousse* olisi kuulunut jo niihin alkuvuodenkin suosikkeihin, mutta unohdin kuvata sen. Oon nyt Olaplexin ja Cloud Ninen myötävaikutuksella innostunut uudestaan muotovaahdoista ja tämä Keune Caren kevyesti tukea ja volyymia antava vaahto on tuntunut nyt erityisen mieluisalta. Mieto ja raikas tuoksu, kaunis tekstuuri ilman huokoista tai mattaista lookia. Peukku tälle!
Essien Go Go Geisha* on julkaistu alunperin vuoden 2016 syyskokoelmassa ja se kokoelmahan oli ihan ensiluokkainen muutenkin. Nyt jotenkin löysin sen kokoelman uudestaan, tai siis oikeastaan Go Go Geishan. Kuljin käytännössä koko maaliskuun Geisha kynsilläni ja sen täytyy olla mulle jokin ennätys, sillä yleensä vaihdan lakan joka kerta kun uuden lakkauksen teen.
Onko teillä ollut jotain suosikkeja näin kevään korvalla? :)
EssieIsaDoraKeunekuukauden suosikitL'OrealL'oreal ParisMaybellineReal TechniquesV10 Plus
Essie Dotticure
Haastaja BeautyBlenderille?
Kohti Tallinnan kauneusmessuja, ohoi!
huhtikuu 4, 2019 8:18 am
Mun tekisi mieli lakata kynnet vuorotellen China Glazen Ahoy!:lla ja Strawberry Fieldsillä. Olen ihan koukussa glassfleck-lakkojen kiiltoon ja kestoon kynsillä, viikko menee aivan helposti samoissa lakoissa.
huhtikuu 7, 2019 12:41 am
Oi että, pitääkin kaivaa nuo esiin! …jos mulla on ne vielä :D
huhtikuu 4, 2019 10:22 am
Kyllä, tuo Essien Geisha on kyllä ihana kevään aurinkoon! :)
eikö olekin! :) <3
huhtikuu 4, 2019 10:29 am
Suosikkeina on MAC waterweight meikkivoide joka on aivan mielettömän ihana ja sinun alkuvuoden mekkisuosikeista Clarinsin Beauty Flash Balm. Iso kiitos vielä tuosta vinkistä. =D
huhtikuu 7, 2019 12:42 am
Huippua että siitä tuli sinunkin suosikki! Eipä kestä! Tuo Waterweight on mulle vielä tuntematon, mutta kuulostaa tosi hyvältä jo pelkän nimen perusteella :D täytyy tutustua!
huhtikuu 4, 2019 11:32 am
Isadoran tän kevään värit on niin ihanat! Ton sävyisessä meikissä kuljen muutenkin ympäri vuoden. :D Kerrankin meitä lämpimien sävyjen ystäviä hemmotellaan, kiitos pantonen. ;)
huhtikuu 7, 2019 12:43 am
Sama homma, persikat ja korallit ei todellakaan rajoitu vaan kevääseen :D paras pantone ever!